钦定古今图书集成/历象汇编/庶征典/第133卷 > 《管窥辑要》 > 后汉
## 钦定古今图书集成/历象汇编/庶征典/第133卷 > 《管窥辑要》 > 后汉

### 光武帝建武二十四年睢水逆流

按《后汉书。光武帝本纪》。不载　按《五行志》。〈注〉《古今注》：
“建武二十四年六月丙申，沛国睢水逆流，一日一夜
止。”

====章帝建初八年池水赤====按《后汉书章帝本纪》。不载　按《五行志》。〈注〉《古今注》：“建
初八年六月癸巳，东昏城下池水变赤如血。”

### 安帝永初六年池水赤

按《后汉书。安帝本纪》。不载。　按《五行志》。“永初六年。河
东池水变色。赤如血。”

### 桓帝永兴二年六月彭城泗水增长逆流

按《后汉书。桓帝本纪》云云。　按《梁冀别传》曰：“冀之专
政，天为见异，众灾并凑，蝗虫滋生，河水逆流，五星失
次，太白经天，人民疾疫。出入六年，羌戎叛戾，盗贼蜂
起，皆冀所致。”

### 延熹八年夏四月济水清

延熹九年夏四月，河水清。

按《后汉书。桓帝本纪》，不载。　按《五行志》，延熹八年四
月，济北水清。九年四月，济阴、东郡、济北、平原河水清。
襄楷上言，“河者诸侯之象，清者阳明之征，岂独诸侯
有规京都计邪？”其明年，宫车晏驾，征解犊亭侯为汉
嗣，即尊位，是为孝灵皇帝。

### 灵帝建宁四年河清

按《后汉书灵帝本纪》：“四年二月，河水清。”　按《五行志》，
“建宁四年二月，河水清。五月，山水大出，漂坏庐舍五
百馀家。”